สำนักงานประกันสังคม เพิ่มช่องทางให้กลุ่มแรงงานนอกระบบที่มีกว่า 20 ล้านคน สมัครเข้าสู่การเป็นผู้ประกันตนมาตรา 40 ผ่านการลงทะเบียนสมัครที่เซเว่นอีเลฟเว่นทุกสาขาทั่วประเทศ โดยไม่เสียค่าธรรมเนียม
สำนักงานประกันสังคม เพิ่มช่องทางให้กลุ่มแรงงานนอกระบบที่มีกว่า 20 ล้านคน สมัครเข้าสู่การเป็นผู้ประกันตนมาตรา 40 ผ่านการลงทะเบียนสมัครที่เซเว่นอีเลฟเว่นทุกสาขาทั่วประเทศ โดยไม่เสียค่าธรรมเนียมพลตำรวจเอก อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานในพิธีลงนามบันทึกข้อตกลงการให้บริการรับชำระเงินกองทุนประกันสังคมมาตรา 40 ผ่านเคาน์เตอร์เซอร์วิส หรือเซเว่นอีเลฟเว่น ซึ่งเป็นความร่วมมือระหว่างสำนักงานประกันสังคม โดยนายอนันตชัย อุทัยพัฒนาชีพ เลขาธิการสำนักงานประกันสังคม กับบริษัท เคาน์เตอร์เซอร์วิส จำกัด โดยนายวีรเดช อัครผลพานิช รองกรรมการผู้จัดการบริษัท เป็นผู้ลงนาม โดยมีผู้บริหารกระทรวงแรงงาน เจ้าหน้าที่ และผู้ประกันตนมาตรา 40 เข้าร่วมงานรัฐมนตรีว่าการกระทรวงแรงงาน กล่าวว่า ความร่วมมือในครั้งนี้มีวัตถุประสงค์ในการเพิ่มคุณภาพชีวิตของประชาชนและแรงงานนอกระบบ หรือผู้ที่ประกอบอาชีพอิสระที่มีจำนวนกว่า 20 ล้านคน ไม่ว่าจะเป็น พ่อค้าแม่ค้า ผู้ขับวินมอเตอร์ไซต์ ขับรถแท็กซี่ เกษตรกรและผู้ที่ทำงานฟรีแลนซ์ สามารถเข้าถึงสิทธิประโยชน์ความคุ้มครองต่างๆ จากสวัสดิการภาครัฐได้โดยง่ายและสะดวก ผ่านการสมัครเป็นผู้ประกันตนมาตรา 40 ในระบบประกันสังคมได้ที่ร้านเซเว่นอีเลฟเว่นกว่า 13,000 สาขาครอบคลุมพื้นที่ทั่วประเทศ โดยใช้บัตรประชาชนเพียงใบเดียวในการสมัครและไม่เสียค่าธรรมเนียมรัฐมนตรีว่าการกระทรวงแรงงาน กล่าวต่อไปว่า กระทรวงแรงงานได้กำหนดทิศทางเพื่อเร่งผลักดันสร้างการรับรู้ให้แรงงานนอกระบบ หรือผู้ที่ประกอบอาชีพอิสระเข้าถึงหลักความคุ้มครองดูแลทางสังคมของสำนักงานประกันสังคม โดยมีเป้าหมายภายใน 5 ปี ตั้งแต่ปี 2561-2565 เพิ่มจำนวนผู้ประกันตนรายใหม่ให้ได้มากกว่า 5 ล้านคน จึงขอเชิญชวนผู้ที่ประกอบอาชีพอิสระเล็งเห็นความสําคัญของการประกันสังคมเพื่อให้ได้รับความคุ้มครองอย่างถ้วนหน้า สอบถามข้อมูลเพิ่มเติมได้ที่สำนักงานประกันสังคมทุกแห่งทั่วประเทศ หรือโทรสายด่วน 1506 ตลอด 24 ชั่วโมง